ai4bharat/Pralekha huggingface dataset:
మంత్రిమండలి
అంతర్జాతీయ ఉగ్రవాదం మరియు దేశాంతర వ్యవస్థీకృత నేరాల పై పోరాడడంలో సహకారం కోసం భారతదేశం, ఆస్ట్రేలియాల మధ్య ఎమ్ఒయు కు ఆమోదం తెలిపిన మంత్రివర్గం
అంతర్జాతీయ ఉగ్రవాదం మరియు దేశాంతర వ్యవస్థీకృత నేరాల పై పోరాడడంలో భారతదేశం, ఆస్ట్రేలియాలు ఒకదానితో మరొకటి సహకరించుకోవడానికి ఉద్దేశించిన ఒక అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
సమాచారాన్ని, ప్రావీణ్యాన్ని, అనుభవాన్ని, సామర్థ్యాన్ని పరస్సరం మార్పిడి చేసుకోవడం ద్వారా శాంతి సుస్థిరత్వాలను పరిరక్షిస్తూ, భారతదేశం, ఆస్ట్రేలియాల మధ్య సంబంధాలను బలోపేతం చేయడంలో ప్రతిపాదిత ఎమ్ఒయు తోడ్పడనుంది.
గుర్తించిన రంగాలలో పరస్పర సమన్వయ, సహకారాలు అవసరమయ్యే అన్ని అంశాలను పరిష్కరించేందుకు ఈ ఎమ్ఒయు ఒక ధీటైన ఫ్రేమ్ వర్క్ ను సమకూర్చగలదు.
ఉభయ దేశాల మధ్య పటిష్టమైన సహకారం, సంస్థాగత ఆదాన ప్రదానాలకు కూడా వీలుకల్పించ గలుగుతుంది. ఈ ఎమ్ఒయు ఒకసారి అమలులోకి వచ్చిందంటే గనుక అంతర్జాతీయ ఉగ్రవాదం మరియు దేశాల మధ్య వ్యస్థీకృత స్థాయిలో సాగే నేరాలపైన పోరాడడంలోను, వాటిని అరికట్టడంలోను సహకారి కాగలదు.
(Visitor Counter : 15
ప్రధాన మంత్రి కార్యాలయం
ప్రధానమంత్రి వాషింగ్ టన్ డి.సి. కి చేరుకొన్న సందర్భం లో పత్రికా ప్రకటన
యునైటెడ్ స్టేట్స్ ఆఫ్ అమెరికా అధ్యక్షుడు మాన్య శ్రీ జో బైడెన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ యుఎస్ఎ సందర్శన కై వాషింగ్ టన్ డి.సి.  కి విచ్చేశారు.
నిర్వహణ మరియు వనరుల సహాయ మంత్రి శ్రీ టి.హెచ్. బ్రాయన్ మెక్ కాన్ యుఎస్ఎ ప్రభుత్వం తరఫు న ప్రధాన మంత్రి కి స్వాగతం పలికారు.
ఉల్లాస భరితులైన భారతీయ సముదాయం ఎండ్ ర్యూజ్ ఎయర్ బేస్ లో గుమికూడారు; వారు ఆనందం గా ప్రధాన మంత్రి కి స్వాగతం పలికారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
అందుబాటు ధరలో బ్రాడ్ బ్యాండ్, మొబైల్ సర్వీస్
గ్రామీణ మరియు మారుమూల ప్రాంతాలలో చౌకైన బ్రాడ్ బ్యాండ్ మరియు మొబైల్ సేవల వ్యాప్తిని ప్రారంభించడానికి యూనివర్సల్ సర్వీస్ ఆబ్లిగేషన్ ఫండ్  అనేక ప్రాజెక్టులను చేపట్టింది. భారత్ నెట్ ప్రాజెక్టుల్లో మొత్తం 5,81,351 కి.మీ ఆప్టికల్ ఫైబర్ కేబుల్ ని 2,64,549 గ్రామ పంచాయితీలను  అనుసంధానించడానికి వేయబడింది మరియు ప్రస్తుతం 1,77,550 జిపిలు సేవలు సిద్ధంగా ఉన్నాయి, వీటిలో 4394 జిపిలు శాటిలైట్ ద్వారా కనెక్ట్ చేయబడ్డాయి. అండమాన్ మరియు నికోబార్ దీవులు జలాంతర్గామి కేబుల్ ద్వారా ప్రధాన భూభాగంతో అనుసంధానించబడ్డాయి. లక్షద్వీప్ ను ప్రధాన భూభాగంతో అనుసంధానించడానికి జలాంతర్గామి కేబుల్ వేయడానికి మరొక ప్రాజెక్టు ఉంది. వామపక్ష తీవ్రవాదం ప్రభావిత ప్రాంతాల్లో, ఆకాంక్షాత్మక జిల్లాల్లోని గ్రామాలు మరియు ఈశాన్య ప్రాంతంలో మొబైల్ సేవలను అందించడం వంటి అనేక ఇతర పథకాలు ఉన్నాయి.
యూనివర్సల్ సర్వీస్ ఆబ్లిగేషన్ ఫండ్  కింద వార్షిక సేకరణలో ఐదు శాతం పరిశోధన మరియు అభివృద్ధి  ను ప్రోత్సహించడానికి మరియు సాంకేతికతలు మరియు పరిష్కారాల వాణిజ్యీకరణను ప్రోత్సహించడానికి కేటాయించబడుతుంది.
భారత్ నెట్ యొక్క పిపిపి మోడల్ కింద అమలు చేయడానికి 20.07.2021 న గ్లోబల్ బిడ్లను ఆహ్వానించారు. ఏదేమైనా, సంభావ్య బిడ్డర్ల నుండి ఎటువంటి ప్రతిస్పందన రాలేదు. తదనుగుణంగా భారత్ నెట్ కోసం సవరించిన వ్యూహాన్ని రూపొందిస్తున్నారు.
ఈ రోజు లోక్ సభ లో ఒక ప్రశ్నకు లిఖిత పూర్వక సమాధానంలో కమ్యూనికేషన్స్ శాఖ సహాయ మంత్రి శ్రీ దేవుసిన్హ్ చౌహాన్ ఈ సమాచారాన్ని ఇచ్చారు.
మంత్రిమండలి
కేంద్ర పాలిత ప్రాంతమైన జమ్ము, కశ్మీర్ లో కేంద్రీయ చట్టాల సర్దుబాటు కోసం ఒక ఉత్తర్వు ను జమ్ము, కశ్మీర్ పునర్ వ్యవస్థీకరణ చట్టం, 2019 లోని 96వ సెక్షన్ లో భాగం గా జారీ చేసేందుకు ఆమోదం తెలిపిన మంత్రిమండలి
కేంద్ర పాలిత ప్రాంతమైన జమ్ము, కశ్మీర్ లో కేంద్రీయ చట్టాల సర్దుబాటు కోసం ఒక ఉత్తర్వు ను కేంద్ర ప్రభుత్వం తెచ్చిన జమ్ము, కశ్మీర్ పునర్ వ్యవస్థీకరణ చట్టం, 2019 లోని 96వ సెక్షన్ లో భాగం గా జారీ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
జమ్ము, కశ్మీర్ పునర్ వ్యవస్థీకరణ చట్టం, 2019 అమలైన అనంతరం పూర్వపు జమ్ము, కశ్మీర్ రాష్ట్రాన్ని 2019వ సంవత్సరం అక్టోబరు 31వ తేదీ నాటి నుండి వర్తించే విధం గా జమ్ము, కశ్మీర్ కేంద్ర పాలిత ప్రాంతం గాను, అలాగే లద్దాఖ్ కేంద్ర పాలిత ప్రాంతం గాను పునర్ వ్యవస్థీకరించడం జరిగింది.
ఇది వరకటి జమ్ము, కశ్మీర్ రాష్ట్రం మినహా యావత్తు భారతదేశాని కి అమలవుతున్నటువంటి అన్ని కేంద్రీయ చట్టాలు ఇప్పుడు 2019 అక్టోబరు 31 నాటి నుండి కేంద్ర పాలిత ప్రాంతం అయిన జమ్ము, కశ్మీర్ కు వర్తిస్తాయి. అంతేకాకుండా ఉమ్మడి జాబితా లోని కేంద్రీయ చట్టాల ను అవసరమైన మార్పు లు మరియు సవరణల తో అనుసరించడానికి ఈ చర్య అవసరమైంది. తత్ఫలితం గా కేంద్ర పాలిత ప్రాంతమైన జమ్ము, కశ్మీర్ కు సంబంధించినంత వరకు పాలన పరమైన ప్రభావశీలత్వం మరియు పరివర్తన సాఫీగా సాగిపోగలదు. దీనితో పాటు, భారత రాజ్యాంగానుసారం వాటి యొక్క అమలు లో ఏదైనా అస్పష్టత ఉంటే దాని ని తొలగించినట్లు కూడా అవుతుంది.
జమ్ము, కశ్మీర్ పునర్ వ్యవస్థీకరణ చట్టం, 2019 లోని సెక్షన్ 96 ప్రకారం కేంద్ర ప్రభుత్వాని కి చట్టాల లో మార్పు లు మరియు అనుకూలత లు చేసే అధికారాలు ఉన్నాయి. ఉత్తరాధికారి కేంద్ర పాలిత ప్రాంతాల కు సంబంధించిన నియామకం తేదీ నాటి నుండి ఒక సంవత్సరం అవధి తీరే లోపు అవసరపడితే రద్దు లేదా సవరణ ద్వారా గాని, లేదా నియామకం తేదీ కన్నా ముందు చేసినటువంటి ఏదైనా చట్టం యొక్క వర్తింపు నకు ఆవశ్యక మార్గాన్ని సుగమం చేయడానికి గాని ఈ అధికారాలు వర్తిస్తాయి.
తదనుగుణం గా, కేంద్ర పాలిత ప్రాంతమైన జమ్ము, కశ్మీర్ కు అటువంటి 37 కేంద్రీయ చట్టాలను వర్తించే విధంగా చూసే కసరత్తు లో భాగం గా అనుకూలత కు మరియు మార్పు కు వీలుగా ఒక ఉత్తర్వు ను కేంద్ర ప్రభుత్వం జారీ చేసే ప్రతిపాదన ను నేటి కేంద్ర మంత్రివర్గం సమావేశం లో ఆమోదించడమైంది.
(
రక్షణ మంత్రిత్వ శాఖ
మిషన్ సాగర్
మిషన్ సాగర్ కింద మే 2020 నుంచి భారతీయ నావికాదళం చేపట్టిన మోహరింపులో భాగంగా, భారతీయ నావికాదళ ఓడ కేసరి 25 డిసెంబర్ 2021న మొజాంబిక్లోని మపుటో ఓడరేవులో ప్రవేశించింది. ఈ ప్రాంత భద్రత, అభివృద్ధి అన్న ప్రధానమంత్రి దార్శనికతకు అనుగుణంగా ఎనిమిదవ మోహరింపు ఇది. దీనిని భారత ప్రభుత్వ విదేశీ వ్యవహారాల శాఖ, ఇతర ఏజెన్సీల సన్నిహిత సహకారంతో నిర్వహిస్తున్నారు. భారత్ విస్తరించిన పొరుగుతీరాల సంఘీభావంతో ఈ మోహరింపులు జరిగాయి. అంతేకాదు, ఈ ప్రత్యేక సంబంధాలకు భారతదేశం ఇచ్చిన ప్రాముఖ్యతను పట్టి చూపుతాయి. దేశంలో ఏర్పడిన కరువు, అదే సమయంలో వచ్చిన మహమ్మారి విసిరిన సవాళ్ళను ఎదుర్కొని పరిష్కరించడంలో మొజాంబిక్ ప్రభుత్వం చేస్తున్న కృషికి మద్దతుగా 500 టన్నుల ఆహార సాయాన్ని ఐఎన్ఎస్ కేసరి మోసుకుని వెళ్లింది. అలాగే, మొజాంబిక్ సాయుధదళాల సామర్ద్య నిర్మాణ కృషికి తోడ్పడేందుకు భారత్ కట్టుబడి ఉంది. ఈమేరకు, ఐఎన్ఎస్ కేసరి రెండు ఫాస్ట్ ఇంటర్సెప్టార్ క్రాఫ్ట్ను, ఆత్మరక్షణ పరికరాలను మొజాంబిక్ సాయుధ దళాలకు అప్పగించేందుకు ఐఎన్ఎస్ కేసరి మోసుకువెడుతోంది.
లాండింగ్ షిప్ ట్యాంక్  అయిన ఐఎన్ఎస్ కేసరి మే-జూన్ 2020లో భారతీయ నావికాదళా వైద్య సహాయక బృందాలను బహుళ ప్రాంతాలలో మోహరించడం సహా మానవీయ, వైద్య సహాయాన్ని మాల్దీవులు, మారిషస్, సిషెల్స్, మడగాస్కర్, కామరోస్ కు చేపట్టింది.
సాగర్ మిషన్ కింద మే 2020 నుంచి భారతీయ నావికాదళం 15 స్నేహపూర్వక విదేశీ దేశాలలో నౌకలను మోహరించింది. దాదాపు 215 రోజుల పాటు సముద్రంలో సాగిన ఈ మోహరింపులలో భాగంగా మొత్తం 3000 మెట్రిక్ టన్నులకు పైగా ఆహార సాయాన్ని, 300 ఎంటిల ఎల్ఎంఒ, 900 ఆక్సిజన్ కాన్సన్ట్రేటర్లను, 20 ఐఎస్ఓ కంటైనర్లను అందించాయి. ఈ మిషన్లను చేపట్టిన భారతీయ నావికాదళ ఓడలు దాదాపు 40,000 నాటికల్ మైళ్ళ మొత్తం దూరాన్ని ప్రయాణించాయి. ఇది భూమి చుట్టకొలతలో సగం. అంతటి భారీ స్థాయి మానవీయ సహాయం సకాలంలో గమ్యాన్ని చేరుకోవాలనే దృఢ సంకల్పంతో, భారతీయ నౌకాదళానికి చెందిన నౌకలు, తీర సంస్థలకు చెందిన సిబ్బంది విదేశాలలోని మన స్నేహితులకు సహాయాన్ని, ఊరటను అందించేందుకు దాదాపు మిలియన్ పనిగంటల పెట్టుబడి పెట్టారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 188.88 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.03 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,88,88,10,015
|
|
అందుబాటులోని నిల్వలు
|
|
18,03,24,566
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 188.88 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.03 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ చికిత్సలో ఉన్నవారి సంఖ్య గణనీయంగా తగ్గుముఖం
రెండో రోజు కూడా 8 లక్షల లోపే బాధితులు
20 వేలకంటే తక్కువ కేసులున్న రాష్టాలు 22
భారత్ లో చికిత్స పొందుతున్నవారి సంఖ్య తగ్గుముఖం పడుతున్న ధోరణి కొనసాగుతూనే ఉంది. వరుసగా రెండో రోజు కూదా బాధితుల సంఖ్య 8 లక్షల లోపే ఉంది. ప్రస్తుతం 7,83,311 మంది కోవిడ్ బాధితులు చికిత్సపొందుతూ ఉన్నారు. దేసంలో నమోదైన మొత్తం పాజిటివ్ కేసులలో వీరి వాటా ప్రస్తుతం 10.45%.
జాతీయ స్థాయిలో ఇలాంటి ధోరణి కొనసాగుతుండగా 22 రాష్ట్రాలు, కేంద్రపాలిత ప్రాంతాలలో 20 వేల లోపు మాత్రమే చికిత్సలో ఉన్నట్టు తేలింది.
13 రాష్ట్రాలు, కేంద్రపాలిత ప్రాంతాలలో మాత్రమే 20,000 కు పైగా, 50,000 లోపుగా కేసులు చికిత్సలో ఉన్నాయి. 3 రాష్ట్రాలు, కేంద్రపాలిత ప్రాంతాలలో మాత్రమే 50,000 కు పైగా కేసులున్నాయి.
కోలుకుంటున్నవారి సంఖ్య క్రమంగా పెరుగుతూ ఉండటం వల్లనే చికిత్సలో ఉన్నవారి సంఖ్య తగ్గుతూ వస్తోంది. ఇప్పటివరకూ మొత్తం కోలుకున్నవారి సంఖ్య 65,97,209 కు చేరింది. కోలుకున్నవారికీ, చికిత్సలో ఉన్నవారికీ మధ్య తేడా 58 లక్షలు దాటింది. కచ్చితంగా చెప్పాలంటే అది 58,13,898.
జాతీయ స్థాయిలో కోలుకున్నవారి శాతం మరింత మెరుగుపడి 88.03% చేరుకుంది. గడిచిన 24 గంటలలో 72,614 మంది కోవిడ్ బాధితులు కోలుకొని డిశ్చార్జ్ అయ్యారు. కొత్తగా పాజిటివ్ గా నిర్థారణ అయినవారు 61,871 మందిగా నమోదయ్యారు.
కొత్తకేసులలో 79% మంది 10 రాష్ట్రాలు, కేంద్ర పాలిత ప్రాంతాలకు చెందినవారే కాగా మహారాష్ట్రలో ఒకే రోజు అత్యధికంగా 10,000కు పైగా కొత్త కేసులు నమోదయ్యాయి. 9,000 కేసులతో కేరళది రెండో స్థానం.
గత 24 గంటలలో 1033 మరణాల్ఉ నమోదయ్యాయి. వీటిలో దాదాపు 86% మరణాలు కేవలం 10 రాష్ట్రాల్లోనే రికార్డయ్యాయి. 44% పైగా  తాజామరణాలు మహారాష్ట్ర నుంచే నమోదయ్యాయి.
రహదారి రవాణా, హైవేల మంత్రిత్వ శాఖ
గుజరాత్లోని వడోదరలో రూ.48 కోట్ల విలువైన రెండు జాతీయ రహదారి ప్రాజెక్టులను ప్రారంభించిన శ్రీ నితిన్ గడ్కరీ
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈరోజు గుజరాత్లోని వడోదరలో రూ.48 కోట్ల వ్యయంతో రెండు జాతీయ రహదారుల ప్రాజెక్టులను ప్రారంభించారు, ఈ ప్రాజెక్టులకు ఏడాదిన్నర క్రితం గౌరవ ప్రధాన మంత్రి జన్మదినం సందర్భంగా భూమిపూజ చేశారు.
జాతీయ రహదారి 48లోని అహ్మదాబాద్-వడోదర సెక్షన్లోని దుమాద్ చౌక్డీ సమీపంలో అభివృద్ధి పనులు జరిగాయని శ్రీ గడ్కరీ తెలిపారు. దాదాపు 3 కిలోమీటర్ల పొడవు గల ఈ ప్రాజెక్టును రూ.27.01 కోట్లతో ప్రారంభించినట్లు తెలిపారు. కొత్త సర్వీస్ రోడ్లు, వెహికల్ అండర్పాస్లు, ఆర్సీసీ క్రాష్బ్యారియర్లు నిర్మించడం వల్ల ట్రాఫిక్ సమస్యకు పరిష్కారం లభించి ప్రయాణం మరింత సురక్షితంగా సాగుతుందన్నారు.
రూ. 17 కోట్లతో చేపట్టిన రెండో ప్రాజెక్టు దాదాపు ఒక కిలోమీటర్ను జాతికి అంకితం చేయనున్నామని శ్రీ గడ్కరీ చెప్పారు. ఈ ప్రాజెక్టులో వడోదరలోని జాతీయ రహదారి 48 దేనా జంక్షన్కు సమీపంలో అండర్పాస్, సర్వీస్ రోడ్డును నిర్మించామన్నారు. ఈ ప్రాజెక్ట్ కింద, జాతీయ రహదారి 48 లో మొదటిసారిగా సౌరశక్తితో నడిచే వీధి దీపాలను ఉపయోగించినట్లు మంత్రి తెలిపారు. అండర్పాస్, సర్వీస్ రోడ్ సర్ఫేస్లో పాలిమర్ మోడిఫైడ్ బిటుమెన్ను ఉపయోగించారు, ఇది ఎక్కువ బలాన్ని, పగుళ్లకు మెరుగైన నిరోధకతను ఇస్తుందని ఆయన తెలిపారు.
ఈ నిర్మాణంలో తొలిసారిగా 3 లైన్ల సర్వీస్ రోడ్డును నిర్మించినట్లు శ్రీ గడ్కరీ తెలియజేశారు. ఈ ప్రాజెక్టులు దేనా, హరిణి, విరోడ్ గ్రామాలకు మెరుగైన కనెక్టివిటీని అందజేస్తాయని, ప్రమాదాలు జరిగే ఈ ప్రాంతాన్ని ట్రాఫిక్కు సురక్షితమైనదిగా మారుస్తామని ఆయన వెల్లడించారు. పారిశ్రామిక ప్రాంతాల నుండి రాకపోకలు మరింత అందుబాటులోకి వస్తాయని ఆయన పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 163.84 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 22,02,472
మొత్తం కేసుల్లో క్రియాశీల కేసులు 5.46%
ప్రస్తుత రికవరీ రేటు 93.33%
గత 24 గంటల్లో 3,06,357 మంది కోలుకున్నారు. దీంతో, కోలుకున్నవారి మొత్తం సంఖ్య 3,76,77,328 కు పెరిగింది.
గత 24 గంటల్లో 2,86,384 కొత్త కేసులు నమోదయ్యాయి.
రోజువారీ పాజిటివిటీ రేటు 19.59%
వారపు పాజిటివిటీ రేటు 17.75%
గత 24 గంటల్లో చేసిన 14,62,261 కొవిడ్ పరీక్షలతో కలుపుకుని ఇప్పటివరకు 72.21 కోట్ల పరీక్షలు చేశారు.
గ్రామీణాభివృద్ధి మంత్రిత్వ శాఖ
"దీన్దయాళ్ అంత్యోదయ యోజన- జాతీయ గ్రామీణ జీవనోపాధి మిషన్ " కింద జాతీయ గ్రామీణ ఆర్థిక పరివర్తన ప్రాజెక్టు కు కేంద్ర కేబినెట్ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ , దీన్దయాళ్ అంత్యోదయ యోజన- గ్రామీణ జీవనోపాధుల మిషన్  కింద జాతీయ గ్రామీణ ఆర్థిక పరివర్తన ప్రాజెక్టు  పేరు తో విదేశీ ఆర్ధిక సహాయం తో ప్రాజెక్టు అమలుకు ఆమోదం తెలిపింది. ప్రపంచబ్యాంకు నుంచి రుణ సహాయంతో దీనిని అమలు చేస్తారు.
ప్రయోజనాలు:
ఇందుకు సాంకేతిక సహాయాన్ని ఎన్.ఆర్.ఇ.టి.పి అందజేస్తుంది. ఉన్నత స్థాయిలో అమలు చేసే ఈ పథకం వల్ల జీవనోపాధి ప్రోత్సాహానికి, ఆర్థిక వనరుల అందుబాటుకు, డిజిటల్ ఫైనాన్స్ విషయం లో చొరవను పెంచడానికి, జీవనోపాధి కి సంబంధించిన కార్యక్రమాల కు దోహదపడుతుంది.
పథకం ముఖ్యాంశాలు:
డిఎవై-ఎన్ఆర్ ఎల్ ఎం సమాజంలోని అత్యంత పేద వారి అభ్యున్నతి లక్ష్యంగా ప్రత్యేక దృష్టి పెడుతుంది. వారికి ఆర్ధిక వనరులు అందుబాటు లోకి తెచ్చే విషయమై ఆర్థిక సమ్మిళిత పై దృష్టి పెడుతుంది. ఎన్.ఆర్.ఇ.టి.పి కింద వినూత్న ప్రాజెక్టులు చేపట్టడం జరుగుతుంది. ఆర్థిక సమ్మిళిత కు ప్రత్యామ్నాయ మార్గాలు చూస్తుంది. అలాగే వాల్యూ చెయిన్ మార్గాల ను ఏర్పరచడం, గ్రామీణ ఉత్పత్తులు, జీవనోపాధి కార్యకలాపాల ప్రోత్సాహం లో వినూత్న పోకడల ను ప్రవేశపెట్టడం, ఆర్ధిక వనరుల అందుబాటు కల్పించడం, డిజిటల్ ఫైనాన్స్, జీవనోపాధిని పెంచే కార్యకలాపాల ను మరింత ఉన్నత స్థాయి కి తీసుకు పోవడం వంటివి ఇందులో ఉన్నాయి.
డిఎవై-ఎన్ఆర్ ఎల్ఎం పంచాయతీరాజ్ సంస్థలు, కమ్యూనిటీ ఆధారిత సంస్థలు  ల మధ్య పరస్పర ప్రయోజనకరమైన నిర్వహణా సంబంధాన్ని ఏర్పాటు చేస్తుంది. ఎన్.ఆర్.ఎల్.ఎం సంస్థలు, పంచాయతీరాజ్ సంస్థలు కలిసి పని చేయగల వివిధ అంశాల కు సంబంధించి ఎన్ఆర్ఎల్ఎం ఒక కార్యకలాపాల పత్రాన్ని రూపొందించింది. దీనిని అన్ని రాష్ట్ర గ్రామీణ జీవనోపాధి మిషన్ల కు పంపిణీ చేయడం జరిగింది.
కార్పొరేట్ వ్యవహారాల మంత్రిత్వ శాఖ
గత మూడేళ్లలో ప్రభుత్వం 3,82,581 డొల్ల కంపెనీలను రద్దు చేసింది
దేశంలో డొల్ల  కంపెనీలను గుర్తించడం వాటిని రద్దు చేయడానికి గాను ప్రభుత్వం ప్రత్యేక డ్రైవ్ను చేపట్టింది. వరుసగా రెండు సంవత్సరాలు లేదా అంతకంటే ఎక్కువ కాలం నుంచి ఆర్ధిక వివరాల నివేదికలు దాఖలు చేయకపోవడం ఆధారంగా ఈ కంపెనీలు గుర్తించబడ్డాయి.
కంపెనీల చట్టం, 2013 లోని సెక్షన్ 248 ప్రకారం అందించిన నిర్ధష్ట చట్టబద్ధమైన ప్రక్రియను అనుసరించిన తరువాత కంపెనీల నియమాలు, 2016  మేరకు గడిచిన మూడేళ్ల కాలంలో మొత్తం 3,82,581 డొల్ల కంపెనీలు తొలగించబడ్డాయి. ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు.'షెల్ కంపెనీ' అనే పదాన్ని కంపెనీల చట్టం క్రింద ఎక్కడా నిర్వచించలేదు. డొల్ల కంపెనీ అంనేది సాధారణంగా క్రియాశీల వ్యాపార కార్యకలాపాలు గానీ.. లేదా ముఖ్యమైన ఆస్తులు గానీ లేని సంస్థను సూచిస్తుంది. కొన్ని సందర్భాల్లో పన్ను ఎగవేత, మనీలాండరింగ్, యాజమాన్యాన్ని అస్పష్టం చేయడం, బినామి ఆస్తులు వంటి చట్టవిరుద్ధమైన ప్రయోజనాల కోసం వీటిని ఉపయోగిస్తారు. 'షెల్ కంపెనీ' సమస్యను పరిశీలించడానికి ప్రభుత్వం ఏర్పాటు చేసిన ప్రత్యేక టాస్క్ ఫోర్స్ ఈ కంపెనీల గుర్తింపునకు ఇతర అంశాలతో పాటు హెచ్చరికగా కొన్ని రెడ్ ఫ్లాగ్ సూచికలను ఉపయోగించాలని కూడా సిఫారసు చేసింది.
రైల్వే మంత్రిత్వ శాఖ
ఐసోలేషన్ వార్డులుగా మార్పు చెందిన - ప్యాసింజర్ కంపార్ట్మెంట్లు
కరోనా వైరస్ మహమ్మారిని ఎదుర్కోవడానికి తీసుకుంటున్న చర్యల్లో భాగంగా, భారత రైల్వే , 5,601 బోగీలను 2020 మార్చి, ఏప్రిల్, మే, జూన్ నెలల్లో కోవిడ్ సంరక్షణ కేంద్రాలుగా మార్చారు.
ఈ కోచ్ల మార్పిడికి సంబంధించి రైల్వే జోన్ల వారీగా వివరాలు ఇలా ఉన్నాయి:
|
|
క్రమ సంఖ్య
|
|
రైల్వే జోన్లు
|
|
ఐసోలేషన్ వార్డులుగా మారిన రైలు బోగీల సంఖ్య
|
|
1
|
|
మధ్య రైల్వే
|
|
482
|
|
2
|
|
తూర్పు రైల్వే
|
|
381
|
|
3
|
|
తూర్పు మధ్య రైల్వే
|
|
269
|
|
4
|
|
తూర్పు తీర రైల్వే
|
|
262
|
|
5
|
|
ఉత్తర రైల్వే
|
|
897
|
|
6
|
|
ఉత్తర మధ్య రైల్వే
|
|
141
|
|
7
|
|
ఈశాన్య రైల్వే
|
|
217
|
|
8
|
|
ఈశాన్య సరిహద్దు రైల్వే
|
|
315
|
|
9
|
|
వాయువ్య రైల్వే
|
|
266
|
|
10
|
|
దక్షిణ రైల్వే
|
|
573
|
|
11
|
|
దక్షిణ మధ్య రైల్వే
|
|
486
|
|
12
|
|
ఆగ్నేయ రైల్వే
|
|
338
|
|
13
|
|
ఆగ్నేయ మధ్య రైల్వే
|
|
111
|
|
14
|
|
నైరుతి రైల్వే
|
|
320
|
|
15
|
|
పశ్చిమ రైల్వే
|
|
410
|
|
16
|
|
పశ్చిమ మధ్య రైల్వే
|
|
133
|
|
|
|
మొత్తం
|
|
5601
ఆరోగ్య, కుటుంబ సంక్షేమ మంత్రిత్వ శాఖ జారీ చేసిన మార్గదర్శకాల ప్రకారం, ఈ ప్రత్యేక రైలు పెట్టెలను, తమ సొంత వైద్య సదుపాయాలు పూర్తి అయిపోయిన తర్వాత మాత్రమే, ఆయా రాష్ట్ర ప్రభుత్వాలు ఉపయోగించుకోవాలి. ఈ రోజు వరకు, రాష్ట్ర ప్రభుత్వాలు కోరిన విధంగా మొత్తం 813 బోగీలను  భారత రైల్వేలు ఆయా రాష్ట్ర ప్రభుత్వాలకు అందించాయి.
ఈ కోచ్లను కోవిడ్ కేర్ కోచ్లుగా మార్చడానికి, మధ్య బెర్త్ను తొలగించడం మరియు ఒక మరుగు దొడ్డిని, స్నానాల గదిగా మార్చడం వంటి చిన్న మార్పులు చేసి, వైద్య సదుపాయాలు మరియు ఇతర వస్తువులతో సహా అందించడం జరిగింది. సవరణలు మరియు ఆక్సిజన్ సిలిండర్లు మరియు ఇతర వస్తువులతో సహా వైద్య సదుపాయాల కల్పనకు ఒక్కొక్క రైలు పెట్టెకి సగటున సుమారు 60,000 /- ఖర్చు అయ్యింది. కోవిడ్ కేర్ కోచ్ లలో ఒక్కొక్క రోగికి సగటున సుమారు 7,000 / - ఖర్చు చేసినట్లయ్యింది.
రాజ్యసభలో అడిగిన ఒక ప్రశ్నకు, రైల్వే, వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు లిఖితపూర్వకంగా సమర్పించిన సమాధానంలో, ఈ సమాచారాన్ని పొందుపరిచారు.
సాంస్కృతిక మంత్రిత్వ శాఖ
"ఆజాదీ కా అమృత మహోత్సవ్"- మిలన్ 2022
ముఖ్య అతిథి : గౌరవనీయులు గొలగాని హరి వెంకట కుమారి, విశాఖ నగర మేయర్.
విశాఖపట్నంలో నిర్వహిస్తున్న మిలన్ 2022 కార్యక్రమంలో పాల్గొంటున్న సాంస్కృతిక మంత్రిత్వ శాఖ.
'ఆజాదీ కా అమృత్ మహోత్సవం' కార్యక్రమంలో భాగంగా 2022 ఫిబ్రవరి 26 నుండి 28 వరకు 'ఇందిరా గాంధీ నేషనల్ సెంటర్ ఫర్ ది ఆర్ట్స్ అధ్వర్యంలో 'తూర్పు నావికాదళం, ఆంధ్రప్రదేశ్ ప్రభుత్వ సహకారంతో నిర్వహిస్తున్న మిలన్ 2022 రామకృష్ణ బీచ్ లో, ఇంకా మిలన్ విలేజ్, విశాఖపట్నంలోనూ సాంస్కృతిక కార్యక్రమాల రూపకల్పన జరిగింది.
ముఖ్యఅతిథిగా విచ్చేసిన వైజాగ్ మేయర్ గొలగాని హరి వెంకట కుమారి సాంస్కృతిక కార్యక్రమాలను ప్రారంభించారు.
ప్రారంభోత్సవ సభలో డాక్టర్ ప్రియాంక మిశ్రా, డైరెక్టర్ IGNCA స్వాగత ప్రసంగం చేస్తూ, AKAM ఇతివృత్తం, భూమిక, ఇంకా మిలన్ 2022లో నిర్వహించిన ఈ ప్రత్యేక జలరక్షణ సమారోహ ప్రాముఖ్యతను వివరించారు. గౌరవ అతిథిని శ్రీమతి ప్రియాంక చంద్ర , AKAM డైరెక్టర్, సాంస్కృతిక శాఖ గౌరవ అతిధిని ఈ సందర్భంగా సత్కరించారు.
ఈ కార్యక్రమం విశేష ప్రాముఖ్యత కలిగినది, ఎందుకంటే
భారత నౌకాదళ విభాగాలతో పాటు సుమారు 140 విదేశీ ఉన్నత స్థాయి ప్రతినిధులు, 14 విదేశీ యుద్ధనౌకలు, విదేశీ విమానాలు ఆయా దేశాల ప్రతినిధులు పాల్గొనే కార్యక్రమంలో వేలాదిమంది ఈ వేదిక వద్ద గాలిపటాల సంరంభాన్ని, రంగోలీలను తిలకిస్తారు. MILAN అనేది అంతర్జాతీయ నౌకాదళ విన్యాసాల కార్యక్రమం, ఇది ప్రతి 2 సంవత్సరాలకు ఒకసారి నిర్వహిస్తున్నారు.
ఈ సంవత్సరం MILAN 2022 భూమిక/ థీమ్ “స్నేహం, సమన్వయం, సహకారం”. కార్యక్రమానికి ఈ శీర్షిక విన్యాస స్ఫూర్తికి అనువైన స్వరూపంగా శోభించింది. మిలాన్ 2022 కోసం 46 స్నేహపూర్వక దేశాలకు ఆహ్వానాలు పంపారు.
గౌరవనీయురాలు గొలగాని హరి వెంకట కుమారి ఆంధ్ర ప్రదేశ్ సుసంపన్నమైన సాంస్కృతిక వారసత్వం, సహకారం, ప్రాముఖ్యతను ప్రస్తావిస్తూ భారతదేశ పరిణామంలో ఇంత దూరంవరకూ ముందుకు రావడంలో కీలకపాత్ర పోషించిన భారతదేశ ప్రజల అంకితభావాన్ని తన ప్రారంభ ప్రసంగంలో వ్యక్తం చేశారు. ‘ఆత్మనిర్భర్ భారత్’ స్ఫూర్తితో ఉత్తేజితమైన భారతదేశం 2.0 ని దర్శనం చేయాలనే ప్రధాని మోదీ ఆకాంక్షకు అనుగుణంగా సాకారం చేసే శక్తి , సామర్థ్యాన్ని మనం కలిగి ఉండాలని అన్నారు. AKAM ఆధ్వర్యంలో సాంస్కృతిక మంత్రిత్వ శాఖ తరపున పాల్గొనడానికి IGNCA ద్వారా సాంస్కృతిక ప్రదర్శనలు నిర్వహిస్తున్నారు. సాంస్కృతిక కార్యక్రమ వివరాలు..
• గాలిపటాలు ఎగురవేయడం - 2022 ఫిబ్రవరి 26 మరియు 27 తేదీలలో మధ్యాహ్నం 3.00 నుండి 4.00 వరకు ప్రదేశం: RK బీచ్ బస్టాప్ వెనుక, గవ్వల దుకాణాల పక్కన, ఎన్టీఆర్ విగ్రహం వద్ద
• రంగోలి- 2022 ఫిబ్రవరి 26 నుండి 28 వరకు 
RK బీచ్ బస్టాప్ వెనుక, గవ్వల దుకాణాల పక్కన, ఎన్టీఆర్ విగ్రహం వద్ద
• నగర కవాతులో పాల్గొనే సాంస్కృతిక బృందం- 26, 27 ఫిబ్రవరి 2022 18.40 PM రామకృష్ణ బీచ్లో.
•సాంస్కృతిక కార్యక్రమాలు - 2022 ఫిబ్రవరి 26 నుండి 28 వరకు, బీచ్ రోడ్, మిలన్ విలేజ్ వద్ద సాయంత్రం 7:30 గంటల నుండి
IGNCA నిర్వహణలో కూడా 2022 ఫిబ్రవరి 26 నుండి 28 వరకు సాంస్కృతిక కార్యక్రమాలు నిర్వహిస్తున్నారు.
వేదిక: RK బీచ్ బస్టాప్ వెనుక బీచ్ రోడ్డు వద్ద, గవ్వల షాపుల పక్కన, ల్యాండ్మార్క్ ఎన్టీఆర్ విగ్రహం వద్ద
సాయంత్రం 7:30 గంటల నుండి, అన్ని సాంస్కృతిక కార్యక్రమాలను ప్రత్యక్షంగా విశాఖపట్నం నగర ప్రజలు ఆనందించవచ్చు. ఈ కార్యక్రమాలు AKAM ఆన్లైన్ మాధ్యమం ద్వారా ప్రపంచవ్యాప్తంగానూ ప్రసారం అవుతాయి.
వాణిజ్యం, పరిశ్రమల మంత్రిత్వ శాఖ
హిమాచల్ప్రదేశ్ మరియు ఉత్తరాఖండ్ల రాష్ట్రాల్లో పారిశ్రామిక అభివృద్ధి పథకం,2017 కింద అదనపు నిధులకు క్యాబినెట్ ఆమోదం రూ.1164 కోట్ల అదనపు ఆర్థిక వ్యయానికి ఆమోదం
గౌరవనీయ ప్రధానమంత్రి శ్రీ నరేంద్ర మోదీ అధ్యక్షతన జరిగిన కేబినెట్ ఇండస్ట్రియల్ డెవలప్మెంట్ స్కీమ్ ,2017 కింద హిమాచల్ ప్రదేశ్ మరియు ఉత్తరాఖండ్కు రూ.1164.53 కోట్లకు ఆమోదం తెలిపింది.
హిమాచల్ప్రదేశ్ మరియు ఉత్తరాఖండ్ రాష్ట్రాలకు 23 ఏప్రిల్ 2018 నాటి నోటిఫికేషన్ నెం.2/2018-ఎస్పిఎస్ ప్రకారం 2018లో భారత ప్రభుత్వం పారిశ్రామిక అభివృద్ధి పథకం,2017ను ప్రకటించింది. ఈ పథకం కింద మొత్తం ఆర్థిక వ్యయం రూ.131.90 కోట్లు కేటాయించబడింది. ఈ కేటాయించిన ఫండ్ 2021-22 ఆర్థిక సంవత్సరంలో అయిపోయింది. అయితే 2028-2029 వరకు కట్టుబడి ఉన్న బాధ్యతలను నెరవేర్చేందుకుగాను అదనపు ఫండ్ అవసరం రూ.1164.53 కోట్లుగా ఉంది. ఈ అదనపు ఆర్థిక వ్యయం కేటాయింపు కోసం పారిశ్రామిక అభివృద్ధి పథకం, 2017 కింద క్యాబినెట్ ఆమోదం కోరబడింది.
ఈ రోజు జరిగిన క్యాబినెట్ సమావేశంలో హిమాచల్ప్రదేశ్ మరియు ఉత్తరాఖండ్లకు అదనపు నిధుల అవసరాల కోసం వాణిజ్య మరియు పరిశ్రమల మంత్రిత్వ శాఖ, పరిశ్రమల ప్రోత్సాహక శాఖ మరియు పారిశ్రామిక అభివృద్ధి పథకం కోసం 2028-29 వరకు పథకం కింద కట్టుబడి ఉన్న బాధ్యతలను నెరవేర్చేందుకు సెంట్రల్ సెక్టార్ స్కీమ్ 2017 కోసం అంతర్గత వాణిజ్యం యొక్క ప్రతిపాదనను పరిశీలించి ఆమోదించింది.పై పథకం కింద అదనపు నిధుల ఆమోదం ప్రకారం పథకంలో ఈ కింద తెలిపిన ప్రోత్సాహకాలు ప్రయోజనం పొందుతాయి.
- సెంట్రల్ క్యాపిటల్ ఇన్వెస్ట్మెంట్ ఇన్సెంటివ్ ఫర్ యాక్సెస్ టు క్రెడిట్ :
హిమాచల్ ప్రదేశ్ మరియు ఉత్తరాఖండ్ రాష్ట్రాల్లో ఎక్కడైనా తయారీ మరియు సేవా రంగంలో గణనీయమైన విస్తరణపై అర్హత ఉన్న అన్ని కొత్త పారిశ్రామిక యూనిట్లు మరియు ఇప్పటికే ఉన్న పారిశ్రామిక యూనిట్లు పెట్టుబడిలో 30% క్రెడిట్ యాక్సెస్ కోసం సెంట్రల్ క్యాపిటల్ ఇన్వెస్ట్మెంట్ ఇన్సెంటివ్  అందించబడుతుంది. రూ.5.00 కోట్ల గరిష్ట పరిమితితో ప్లాంట్ మరియు మెషినరీపై ఇది వర్తిస్తుంది.
- సెంట్రల్ కాంప్రహెన్సివ్ ఇన్సూరెన్స్ ఇన్సెంటివ్ :
హిమాచల్ప్రదేశ్ మరియు ఉత్తరాఖండ్ రాష్ట్రాల్లో ఎక్కడైనా వాటి గణనీయమైన విస్తరణపై అర్హత ఉన్న అన్ని కొత్త పారిశ్రామిక యూనిట్లు మరియు ఇప్పటికే ఉన్న పారిశ్రామిక యూనిట్లు వాణిజ్య ఉత్పత్తి/ఆపరేషన్ ప్రారంభ తేదీ నుండి గరిష్టంగా 5 సంవత్సరాల వరకు భవనం మరియు ప్లాంట్ & మెషినరీ యొక్క బీమాపై 100% బీమా ప్రీమియం రీయింబర్స్మెంట్కు అర్హులు.
చేసిన వ్యయం:
హిమాచల్ ప్రదేశ్ & ఉత్తరాఖండ్ రాష్ట్రానికి ఐడీఎస్, 2017 ఆర్థిక వ్యయం రూ.131.90 కోట్లు మాత్రమే. ఇది 2021-2022లో విడుదల చేయబడింది. ఇంకా, 2028-29 వరకు పథకం కింద అదనపు నిధుల అవసరాల ద్వారా కట్టుబడి ఉన్న బాధ్యతలను తీర్చడానికి ఈ పథకం కింద రూ.1164.53 కోట్ల అదనపు ఆర్థిక వ్యయాన్ని మంత్రివర్గం ఆమోదించింది.
ఇది 774 నమోదిత యూనిట్ల ద్వారా దాదాపు 48వేల 607 మందికి ప్రత్యక్ష ఉపాధి అవకాశాలను కల్పించగలదని అంచనా వేయబడింది.
మంత్రిమండలి
జలంధర్ కంటోన్మెంట్ లో గల సర్వే నంబర్ 408 లో కేంద్రీయ విద్యాలయ యొక్క నిర్మాణం కోసం కేంద్రీయ విద్యాలయ సంఘటన్ కు 7.5 ఎకరాల డిఫెన్స్ లాండ్ ను బదిలీ చేసేందుకు ఆమోదం తెలిపిన మంత్రివర్గం
జలంధర్ కంటోన్మెంట్ లో గల సర్వే నంబర్ 408 లో కేంద్రీయ విద్యాలయ నంబర్ 4 యొక్క నిర్మాణం కోసం కేంద్రీయ విద్యాలయ సంఘటన్  కు ఒక్కొక్క సంవత్సరానికి ఒక రూపాయి నామమాత్రపు అద్దె వంతున 7.5 ఎకరాల ఎ-1 డిఫెన్స్ లాండ్ ను శాశ్వత ప్రాతిపదిక పై బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు జరిగిన కేంద్ర మంత్రివర్గ సమావేశం ఆమోదం తెలిపింది.
పూర్వరంగం:
ప్రస్తుతం జలంధర్ కంటోన్మెంట్ లోని కేంద్రీయ విద్యాలయ నంబర్ 4 యొక్క నిర్వహణను సర్వే నంబర్ 4 లో కుల్ వంత్ హాల్ ఎదుట ఉన్న ఎమ్ఇఎస్ భవనంలో తాత్కాలిక ఆవశ్యకత పేరు చెప్పి 1987 నుండి చేపట్టడం జరిగింది. ఇది ఎ-1 డిఫెన్స్ లాండ్ కు చెందిన 26కు పైగా ఎకరాల లో విస్తరించివుంది. జలంధర్ కంటోన్మెంట్ కేంద్రీయ విద్యాలయనంబర్ 4 లో ప్రస్తుతం 1346 మంది పిల్లలు విద్యను అభ్యసిస్తున్నారు. కెవిఎస్ సొంత శాశ్వత పాఠశాల భవనాన్ని నిర్మిస్తే విధి నిర్వహణలో ఉన్న సిబ్బంది యొక్క పిల్లల విద్యావసరాలను తీర్చేందుకు, తగిన మౌలిక సదుపాయాలను నిర్మించేందుకు పాఠశాల అధికారులకు వీలు చిక్కుతుంది. మిగిలిన 18.5 ఎకరాల భూమిని పాఠశాల భవనం నిర్మాణం ముగిసిన అనంతరం సైన్యానికి అప్పగిస్తారు.